Jehor Movtšan

Jehor Movtšan (1. toukokuuta 1898 Velyka Pysarivka, Bohoduh’ivin piiri, Harkovan kuvernementti, Venäjän keisarikunta – 22. maaliskuuta 1968 Kiova, Ukrainan SNT, Neuvostoliitto) oli kiertelevä ukrainalainen laulaja eli kobzar. Hän sokeutui varhaislapsuudessa ja jäi viisivuotiaana orvoksi.

Movtšan opiskeli kobzar Stepan Pasjuhan oppilaana ja aloitti 1913 itsenäisenä esiintyjänä. Ennen vallankumousta hän esitti dumoja ja historiallisia lauluja sekä lauluja Taras Ševtšenkon runoihin. Neuvostoaikana hän sävelsi näennäisfolkloristisia dumoja ja lauluja ajan johtajien ja neuvostojuhlapäivien kunniaksi ja esiintyi myös radiossa ja televisiossa.

Lähteet

Aiheesta muualla

Ukrainalaiset muusikot
Vuonna 1898 syntyneet
Vuonna 1968 kuolleet